Veronica Căliman a adus, timp de zece ani, zâmbete pe chipurile copiilor din toată țara cu energia sa, însă vocea ei inconfundabilă nu va mai fi auzită de acum în contextul Găștii Zurli. În urmă cu câteva luni, tânăra actriță a anunțat că și-a dat demisia și că pornește pe un nou drum.
„Femeia Veronica merită și ea o șansă. Vă rog să mă credeți că am sufletul în piuneze și că nu mi-a fost deloc ușor să fac această alegere. Întâlnirile cu voi și iubirea din ochii copiilor mi-au dat putere și energie să continui chiar și atunci când simțeam că nu mai pot.”, a transmis Vero Căliman pe rețelele de socializare, citată de Libertatea.
Cât costă cursurile de actorie cu Vero Căliman
Vestea că Fetița Zurli a părăsit Gașca Zurli nu a fost primită ușor de către public. Mulți spuneau că nu îi interesează persoana Vero, ci doar personajul din Gașca Zurli.
Pentru că a jucat atâția ani un rol de dragul copiilor și le-a adus atâta bucurie, Veronica Căliman și-a dat seama că își dorește să lucreze în continuare cu ei. Chiar dacă avea puține speranțe, lucrurile s-au așezat pentru ea, iar actrița vede acum totul mult mai clar când vine vorba de viitorul ei în lumea teatrului. Ea a ajuns director artistic la școala de teatru Qfeel.
Potrivit Libertatea, pe site-ul oficial al școlii de teatru au fost anunțate deja cele două date la care vor începe orele ținute de actrița Vero Căliman, dar și tariful pe care părinții ar urma să îl plătească.
Întregul modul de patru luni, format din 16 ședințe, costă 2.000 de lei. Vor fi două grupe unde Vero Căliman va preda, una cu copii cu vârste cuprinse între cinci și opt ani, care începe pe 13 mai, și alta cu copii cu vârsta între nouă și 13 ani, care începe pe 16 mai.
Vero Căliman, primele declarații după ce s-a angajat ca director artistic la o școală de teatru
Vero Căliman a spus că simte că menirea ei este să îi învețe pe copii totul despre actorie. Teatrul pentru care a devenit director artistic de programe pentru copii de la Școala de Teatru Qfeel are misiunea de a dezvolta inteligența emoțională a copiilor.
„Este o bucurie să mă alătur echipei Școlii de Teatru Qfeel și să contribui la dezvoltarea potențialului creativ al copiilor prin intermediul artei teatrale. Simt că este menirea mea să transmit mai departe din tot ce am acumulat până în prezent, iar conexiunea cu copiii nu o voi pierde niciodată. Le sunt alături în continuare!”, a declarat Vero Căliman, potrivit Fanatik.
Ce bolid de lux și-a cumpărat Sânziana Negru, fosta concurentă America Express. Ce spune despre noua ei achiziție...